section_heading: Djetinjstvo
paragraph_text: lijevo|mini|Portret Elizabete, Philip de László, 1933. godine|261x261px Elizabeta je rođena u 02:40, 21. travnja 1926., za vrijeme vladavine njezina djeda s očeve strane, kralja Đure V. Njezin otac, vojvoda od Yorka (kasnije kralj Đuro VI.), bio je drugi sin kralja. Njezina majka, vojvotkinja od Yorka (kasnije kraljica Elizabeta, kraljica majka), bila je najmlađa kći škotskog aristokrata Claudea Bowes-Lyona, 14. grofa od Strathmorea i Kinghornea. Rođena je carskim rezom u londonskoj kući njenog djeda po majci: 17 Bruton Street, Mayfair. Krstio ju je anglikanski nadbiskup Yorka, Cosmo Gordon Lang, u privatnoj kapeli Buckinghamske palače 29. svibnja i dao joj je ime Elizabeta po njenoj majci; Aleksandra po njenoj prabaki s očeve strane, koja je umrla šest mjeseci ranije; a Marija po njenoj baki s očeve strane. Uža obitelj ju je zvala Lilibet na temelju kako je sebe isprva nazivala, a njegovao ju je njezin djed Đuro V, kojeg je od milja zvala Djed Engleska.<ref>